《和纯翁闻新雁》
宋代·华镇

出门无绪看飞蓬，入夜还惊度早鸿。塞外长芦应已断，天涯尺素竟难通。

青荧疏幌遮寒烬，窸窣高梧弄夕风。今夜只应攲枕后，梦魂随汝到江东。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。